May 10, 2015 01:31સરકારી અને ગ્રાન્ટેડ પ્રાથમિક, માધ્યમિક અને ઉચ્ચત્તર માધ્યમિક શાળાઓના શિક્ષકોએ સીસીસી પરીક્ષા પાસના સર્ટીના આધારે ઉચ્ચત્તર પગાર ધોરણ તેમજ બઢતીના લાભો લીધા છે. આવા શિક્ષકોના સીસીસી પાસના પ્રમાણપત્રોની ચકાસણી કરવાના આદેશો રાજ્યના શિક્ષણ વિભાગે કરતા શિક્ષણ આલમમાં હડકંપ મચી જવા પામ્યો છે. નકલી સીસીસી પ્રમાણપત્રવાળા શિક્ષકોની સામે કાયદેસરની કાર્યવાહી કરવાની પણ સૂચના આપવામાં આવી છે. www.kjparmar.in રાજ્ય સરકાર દ્વારા સરકારી કર્મચારીઓ માટે સીસીસી અને સીસીસી પ્લસ પરીક્ષા પાસ કરવાનું ફરજિયાત કરવામાં આવ્યું છે. સીસીસી અને સીસીસી પ્લસ પાસ નહી કરનાર સરકારી કર્મચારીઓને બઢતી તેમજ ઉચ્ચત્તર પગાર ધોરણના લાભોથી વંચિત રાખવામાં આવે છે. સીસીસી અને સીસીસી પ્લસ પરીક્ષા પાસ માટેના રાજ્ય સરકારના કડક નિયમોને પગલે નકલી પ્રમાણપત્રોનો રાફડો ફાટયો છે. જેમાં રાજ્યના અમુક જિલ્લાઓમાંથી નકલી સીસીસી અને સીસીસી પ્લસ સર્ટીના આધારે સરકારી લાભો લીધા હોવાનું તપાસમાં બહાર આવ્યું હતું.